
R E K L A M A Č N Ý    P O R I A D O K 

ktorým sa ustanovujú podrobnosti o rozsahu práv a nárokov pri odbere pitnej vody z verejného vodovodu a pri vypúšťaní odpadových vôd do verejnej kanalizácie, zodpovednosti za vady vrátane spôsobu určenia nárokov vyplývajúcich z tejto zodpovednosti 

a o spôsobe, postupe a mieste ich uplatňovania

Čl. I

Platnosť reklamačného poriadku
Tento Reklamačný poriadok platí pre Turčiansku vodárenskú spoločnosť, a.s., Kuzmányho 25,

036 80 Martin, prevádzkovateľa  verejného vodovodu  a verejnej kanalizácie (ďalej v texte len „dodávateľ“) a pre všetky fyzické osoby alebo právnické osoby (ďalej v texte len „odberateľ“), ktoré odoberajú vodu z verejného vodovodu(ďalej v texte len „VV“) a odvádzajú odpadovú vodu 

( vrátane vôd z povrchového odtoku ) do verejnej kanalizácie(ďalej v texte len „VK“).

                                  Čl. II

Rozsah, postup a podmienky uplatňovania Reklamácii

Odberateľ má právo uplatniť si voči dodávateľovi zodpovednosť za vady a právo reklamovať 

a) kvalitu dodanej pitnej vody,

b) množstvo dodanej pitnej vody uvedenej vo faktúre,

c) odvádzanie odpadovej vody v dohodnutom rozsahu a stanoveným spôsobom,

d) množstvo odvedenej odpadovej vody uvedenej vo faktúre,

e) cenovú tarifu uvedenú vo faktúre.

2.1  Spôsoby uplatňovania reklamácie

Reklamáciu môže odberateľ uplatňovať: 

a) písomne na adresu pracoviska osoby, ktorá má právo podpisovania zmlúv uvedenú v zmluve o dodávke vody a odvádzaní  odpadových vôd, alebo na adresu uvedenú na vyúčtujúcej faktúre za odber vody (vodné) z  VV a za odvedenie odpadových vôd (stočné) VK, 

b) osobne v zákazníckom centre v sídle dodávateľa alebo na vysunutom pracovisku  v pracovnej dobe, 

c) telefonicky na čísle telefónu poruchovej služby 4110111, 4210130 a to len prípade reklamácie kvality dodanej pitnej vody alebo odvedenej odpadovej vody, kedy môže byť spôsobená škoda na majetku alebo ohrozené zdravie osôb. Takúto reklamáciu je možné uplatňovať 24 hodín denne. 

Náležitosti uplatňovanej reklamácie:

· meno a priezvisko odberateľa, prípadne telefonický kontakt,

· adresa objektu alebo nehnuteľnosti (odberné miesto), ktorá je vodovodnou prípojkou pripojená na VV alebo kanalizačnou prípojkou na VK, 

· adresu  odberateľa, ak nie je rovnaká ako adresa odberného miesta 

· predmet reklamácie (napr. faktúra č...., odobraté množstvo, poškodené meradlo) alebo popis vady, 

· v prípade telefonicky uplatňovanej reklamácie aj telefónne číslo, z ktorého sa reklamácia uplatňuje. 

Zamestnanec dodávateľa  poverený príjmom a evidenciou podaných reklamácií je povinný vyhotoviť o takto podanej reklamácii písomný záznam - Reklamačný protokol, s uvedením vyššie vyšpecifikovaných údajoch potrebných pre vybavenie reklamácie. 

     V prípade ak uplatňovaná reklamácia nebude obsahovať požadované údaje najmä popis vady alebo reklamácie, táto skutočnosť môže predĺžiť lehoty na jej riadne vybavenie.  

2.2  Lehoty na podanie reklamácií

2.2.1  Ak sa množstvo dodanej pitnej vody alebo odvedenej odpadovej vody meria podľa  § 3 ods.1 písm. a) vyhlášky  č. 397/2003 Z. z. určeným  meradlom (ďalej len „meradlo“) osadeným  na vodovodnej prípojke, reklamácie na  vyúčtované množstvo dodanej  pitnej vody alebo na množstvo odvedenej odpadovej vody si odberateľ musí u dodávateľa uplatňovať bez zbytočného odkladu. 

2.2.2 V  prípade, ak odberateľ reklamuje  
         množstvo dodanej pitnej vody alebo

         odvedenej odpadovej vody pred   

         uplynutím lehoty splatnosti vyúčtujúcej 

         faktúry (ďalej len „faktúra“) za vodné 

         alebo stočné, je s podaním reklamácie 

         spojená nutnosť vrátiť vystavenú faktúru. 

2.2.3  V  prípade, ak odberateľ zistil na meradle iné ako obvykle zmerané a odobraté množstvo pitnej vody, alebo že meradlo nemeria a to pred dňom odpočtu z meradla za účelom fakturácie vodného a stočného, môže si u dodávateľa uplatniť reklamáciu na množstvo odobratej vody  pred týmto dňom. 

2.2.4  Ak množstvo dodanej pitnej vody alebo odvedenej odpadovej vody nie je merané meradlom a množstvo dodanej pitnej vody alebo odvedenej odpadovej vody sa určuje podľa smerných čísiel spotreby v zmysle prílohy č.1 k vyhláške MŽP SR  č. 397/2003 Z. z. (paušál) alebo výpočtom, odberateľ si môže u dodávateľa uplatňovať reklamáciu na vyúčtované množstvo len ak preukáže zmeny,  ktoré u neho nastali a majú vplyv na výpočet množstva a to bez zbytočného odkladu odo dňa, kedy tieto zmeny nastali alebo odo dňa doručenia  faktúry. Dodávateľ nebude prihliadať  na zmeny, ktoré nastali v predchádzajúcom kalendárnom roku.

2.2.5  Ak sa množstvo vôd z povrchového odtoku (voda z atmosferických zrážok) z nehnuteľnosti vypúšťanej do verejnej kanalizácie určuje výpočtom podľa prílohy č. 2 k vyhláške MŽP SR  č. 397/2OO3 Z. z., odberateľ  môže reklamáciu uplatňovať pri schvaľovaní a podpise prílohy k zmluve „Výpočet množstva vôd  z povrchového odtoku z nehnuteľnosti“. Na reklamáciu uplatňovanú počas v prílohe uvedenom spoplatňovanom období dodávateľ bude prihliadať len v prípade, ak odberateľ  preukáže zmeny, ktoré nastali vo veľkosti a charaktere povrchu príslušnej plochy nehnuteľnosti, z ktorej sa voda z povrchového odtoku odvádza do VK.  
Čl. III

Povinnosti dodávateľa a odberateľa  

3.1 Povinnosti dodávateľa

Dodávateľ je povinný:

a) zabezpečiť, aby počas celej pracovnej doby bol v zákazníckom centre  prítomný zamestnanec 
      zodpovedný za príjem, evidenciu a    

      vybavovanie reklamácii, 
b) zjednať neodkladne nápravu a vykonať také opatrenia, aby v prípade oprávnených reklamácii na nevyhovujúcu kvalitu vody,  nedochádzalo k stavu ktorý reklamá-
      ciu vyvolal, 
c) písomne informovať odberateľa   o postupe vybavovania reklamácie ako aj o výsledku preskúšania meradla s  kvalifikovaním reklamácie v súlade s ods. § 30 zákona NR SR č. 442/2002 Z. z. o verejných vodovodoch a verejných kanalizáciách v platnom znení a o zmene a doplnení zákona č. 276/2001 Z. z. o regulácii v sieťových odvetviach v znení neskorších predpisov (ďalej v texte len „zákon“), 
d)  písomne informovať odberateľa o výsledku vybavenia reklamácie v lehote do 30 dní odo dňa jej podania. 

3.2 Povinnosti odberateľa

Odberateľ pri riešení reklamácie je povinný poskytnúť potrebnú súčinnosť a dodáva-

teľovi umožniť:

a) vstup na nehnuteľnosť pripojenú na VV a VK   za účelom prístupu k vodovodnej a kanalizačnej prípojke, 
b) kontrolu meradla, prípadne jeho výmenu, alebo kontrolný odpočet z meradla,
c) odber vzoriek na kontrolu kvality dodávanej vody z VV a vypúšťanej odpadovej vody do VK.
Ak ho k tomu vyzve poverený zamestnanec dodávateľa, je ďalej povinný predložiť mu doklady (zmluvu, doklad o zaplatení a pod.) potrebné k  prevereniu  oprávnenosti reklamácie  a osobne sa celého priebehu reklamačného konania zúčastniť. 

Čl. IV

Spôsob a lehoty vybavenia reklamácie
4.1 Reklamácia kvality pitnej vody

 Zjavnú vadu kvality pitnej vody (zápach, zákal, farba, znečistenie  a pod.) môže odberateľ reklamovať najneskôr do 24 hodín od zistenia, ostatné vady kvality bez zbytočného odkladu po ich zistení. 

Postup dodávateľa
Na základe popisu reklamovanej vady rozhodne poverený zamestnanec dodávateľa, či bude vykonaný kontrolný odber vzorky vody, pričom pri tomto posúdení vychádza z aktuálneho Programu prevádzkovej kontroly kvality vody dodávateľa, posúdeného Regionálnym úradom verejného zdravotníctva a z výsledkov už vykonaných rozborov vzoriek. 

        Ak sa odberateľ neuspokojí s predloženým prehľadom výsledkov rozborov vody v danej lokalite a bude trvať na vykonaní kontrolného odberu vzorky a následnom rozbore vody, dodávateľ zabezpečí najneskôr do 24 hodín od podania reklamácie kontrolný odber vzorky z VV v najbližšom možnom mieste k pripojeniu vodovodnej prípojky a to odberom vzorky vykonaným za prítomnosti odberateľa alebo ním poverenej osoby.
Súčasne dodávateľ zabezpečí vykonanie rozboru tejto vzorky v súlade s platnými právnymi normami.

      V prípade, ak rozbor odobratej vzorky vody preukáže, že kvalita odoberanej vody z VV spĺňa požiadavky na pitnú vodu podľa nariadenie vlády SR č. 354/2006 Z.z. ktorým sa ustanovujú požiadavky na vodu určenú na ľudskú spotrebu a kontrolu kvality vody určenej na ľudskú spotrebu a  vyhl. č.636/2004 Z.z., ktorou sa ustanovujú požiadavky na kvalitu surovej vody a na sledovanie kvality vody vo verejných vodovodoch,  reklamácia sa kvalifikuje ako

n e o p o d s t a t n e n á a náklady spojené s odberom a vykonaním rozboru kontrolnej vzorky vody uhradí odberateľ.

V prípade, ak rozbor odobratej vzorky vody preukáže, že kvalita odoberanej vody z VV nespĺňa požiadavky na pitnú vodu podľa vyššie cit. vyhlášky, reklamácia sa kvalifikuje ako

o p o d s t a t n e n á  a bude  vybavená súlade s Čl.V. 

4.2 Reklamácia množstva                           dodanej pitnej vody

4.2.1 Ak zo strany odberateľa je spochybňovaná funkčnosť meradla a správnosť jeho merania a nie je uplatnená písomná požiadavka na jeho  preskúšanie v autorizovanej skúšobni, dodávateľ  v lehote do 3 dní od podania reklamácie zaistí: 

· vykonanie kontrolného odpočtu z meradla,

· kontrolu technického stavu meradla vrátane závitových pripojení a to

za prítomnosti odberateľa alebo ním poverenej osoby. V prípade, že  sa  pri kontrole technického stavu meradla  zistí:

· poškodenie overovacej alebo zabezpečovacej značky, alebo

· poškodenie meradla spôsobené jeho nedostatočnou ochranou  odberateľom, alebo
· zásah odberateľa, ktorým spôsobil jeho poškodenie 
reklamácia sa kvalifikuje 

ako  n e o p r á v n e n á .
Dodávateľ uplatní svoje právo na náhradu škody, ktoré mu za porušenie  § 25 zákona odberateľom, vyplýva. 

Ak sa pri kontrole technického stavu meradla preukáže porucha na meradle 

alebo netesnosť závitových pripojení, reklamácia sa kvalifikuje 

ako  o p o d s t a t n e n á.

Vyhodnotenie reklamácie bude vykonané bezprostredne po vykonaní kontrolného odpočtu z meradla a porovnania zistených údajov o  odbernom mieste s údajmi v histórii odpočtov a fakturácie vedenej  dodávateľom. 

V takomto prípade sa množstvo odobratej vody určí výpočtom podľa ods. 4.4 tohto článku.

4.2.2 Ak zo strany odberateľa je spochybňovaná správnosť funkcie meradla,  dodávateľ na základe písomnej žiadosti odberateľa - Žiadosť o  preskúšanie meradla zabezpečí v súlade s § 30 zákona výmenu meradla do 3 pracovných  dní a v lehote do 30 dní odo dňa doručenia žiadosti jeho preskúšanie v autorizovanej skúšobni podľa zákona č. 431/2004 Z.z., ktorým sa mení a dopĺňa zákon č.142/2000 Z. z. o metrológii v znení a o zmene a doplnení niektorých zákonov. Ak reklamácia nebude v odôvodnených prípadoch vybavená v tejto lehote,  dodávateľ je povinný zaslať odberateľovi oznámenie  o postupe jej vybavovania s udaním predpokladaného termínu vybavenia. 
Žiadosti odberateľa nie je možné vyhovieť v prípade, ak sa pri výmene meradla zistí: 

· poškodenie overovacej alebo

   zabezpečovacej značky,  

· poškodenie spôsobené jeho

nedostatočnou ochranou odbera-teľom,  

· zásah odberateľa, ktorým spôsobil jeho poškodenie.

Dodávateľ uplatní svoje právo na náhradu škody, ktoré mu za porušenie  § 25 zákona odberateľom, vyplýva. 

Ak sa pri skúške meradla zistí, že: 

a)    meradlo n e s p ĺ ň a požiadavky stanovené vyššie cit. zákonom (v bode 4.2.2), alebo že jeho údaje sa odchyľujú od skutočnosti viac, ako pripúšťa vyhláška ÚNMS SR č. 210/2000 Z.z. o meradlách a metrologickej kontrole v platnom znení považuje sa meradlo za nefunkčné a reklamácia sa kvalifikuje ako  o p o d s t a t n e n á. V takomto prípade množstvo odobratej vody za čas poruchy meradla sa určí výpočtom podľa   ods. 4.4 tohoto článku. Náklady na preskúšanie, výmenu a opravu meradla znáša  dodávateľ. 

b) meradlo s p ĺ ň a požiadavky a jeho  
      údaje sa neodchyľujú od skutočnosti   

               viac ako pripúšťa vyhláška, reklamácia    

      sa  kvalifikuje ako   
n e o p o d s t a t n e n á.

V takomto prípade podľa § 30 ods. 2 a 3 zákona  uhradí náklady spojené s preskúšaním meradla  vrátane nákladov na jeho výmenu  odberateľ.  

4.2.3 Proti výsledku preskúšania meradla autorizovanou skúšobňou nie je možné odvolanie. Výsledok preskúšania dodávateľ odberateľovi oznámi písomne. 

4.2.4 Podľa § 30 ods.4  zákona žiadosť o preskúšanie meradla nezbavuje odberateľa povinnosti zaplatiť v určenej lehote vodné. 

4.3 Reklamácia stavu meradla                           pri jeho výmene

 V prípade neprítomnosti odberateľa alebo ním poverenej osoby v čase výmeny meradla, odberateľ má možnosť do 30 dní od obdržania dokladu o výmene meradla reklamovať jeho konečný stav  u dodávateľa. Do tohto termínu je dodávateľ povinný vymontované meradlo uskladniť a  mať k dispozícii pre prípad reklamácie. Po uplynutí tejto lehoty nie je možné zo strany dodávateľa zabezpečiť skontrolovanie konečného stavu meradla. 

4.4 Výpočet množstva odberu pitnej vody za čas poruchy meradla

4.4.1  Na účely výpočtu množstva za čas poruchy meradla sa rozumie:

a)  čas poruchy meradla (T) počet dní, odo dňa  počiatočného odpočtu  z meradla uvedeného v poslednej faktúre pred uplatnením reklamácie alebo žiadosti o preskúšanie meradla  až ku dňu výmeny meradla alebo odstránenia poruchy 

    b) porovnateľným obdobím (TF) minulého roka

         obdobie, v ktorom sa množstvo odobratej vody

         z VV spoplatňovalo z dvoch alebo viac  po 

         sebe nasledujúcich odpočtov z meradla 

         vykonaných v rovnakom kalendárnom 

         období v minulom roku, 
  c)nasledujúcim porovnateľným obdobím obdobie, ktoré začína dňom odstránenia poruchy na závitových pripojeniach  meradla alebo odo dňa jeho výmeny a  následného prvého odpočtu z meradla, 

  d)koeficientom nárastu alebo poklesu odobratého množstva pitnej vody z VV, podiel priemerného denného odobratého množstva vypočítaného z obdobia poruchou neovplyvneného spoplatneného obdobia vodného (odpočtového cyklu) a priemerného denného odobratého množstva  vypočítaného z porovnateľného spoplatneného obdobia v minulom roku. 
4.4.2 Za zmenu v odberových pomeroch pitnej vody sa považuje ak:

a)  koeficient poklesu odobratého množstva pitnej vody z VV je nižší ako 0,7, 
b)  koeficient nárastu odobratého množstva pitnej  vody z VV je vyšší ako 1,3, 
c)  nastala zmena v spôsobe určovania množstva odobratej pitnej vody. 
4.4.3 Množstvo odobratej pitnej vody za čas poruchy meradla alebo jeho závitových pripojení sa určí podľa   § 30 ods.4 zákona. výpočtom podľa vzorca: Q = QD . T  (m3)  kde:
 Q –  vypočítané množstvo odobratej pitnej vody  za čas poruchy meradla (m3),  

 T  -   čas poruchy meradla (počet dni),
 QD - priemerné denné množstvo odobratej pitnej  vody z VV vypočítané podľa vzorca: 

           QD = QF / TF  (m3.deň-1) kde:

QF  -  spoplatnené množstvo v porovnateľnom období minulého roka (m3), 

TF  -   počet dní zo spoplatneného obdobia vodného  (odpočtového cyklu), ktorého dátum dňa počiatočného a koncového odpočtu z meradla je uvedený na faktúre z porovnateľného obdobia minulého roka. 

4.4.4  Ak ide o nový odber alebo o zmenu v odberových pomeroch pitnej vody z VV, priemerné denné množstvo odobratej pitnej  vody QD  (m3.deň-1) sa vypočíta podľa vyššie uvedeného vzorca s tým, že QF  sa určí podľa množstva dodávanej vody v nasledujúcom porovnateľnom období. 

4.5 Reklamácia služieb súvisiacich s odvedením a čistením odpadovej vody

       Dodávateľ najneskôr do 24 hodín od podania reklamácie na mieste samom za prítomnosti odberateľa alebo ním poverenej osoby v dohodnutom rozsahu a stanoveným spôsobom prešetrí predmet reklamácie. O priebehu miestneho šetrenia spíšu zúčastnení záznam s návrhom riešenia reklamácie. 

4.6 Reklamácia množstva odvedenej odpadovej vody

4.6.1 Ak odberateľ reklamuje množstvo odvedenej odpadovej vody, ktoré sa určuje odpočtom z  meradla na meranie množstva dodanej pitnej vody, množstvo vypúšťanej odpadovej vody za čas  jeho poruchy sa určí výpočtom podľa ods. 4.4  tohto článku. 

4.6.2 Ak odberateľ reklamuje množstvo odvádzaných  odpadových vôd z dôvodu úniku vody mimo VK čas poruchy na vodovodnej prípojke za meradlom (vodomerom) alebo na domovom rozvodnom systéme pitnej vody, odberateľ musí túto skutočnosť jednoznačne preukázať. Dodávateľ si tieto skutočnosti preverí najneskoršie do 3 dní odo dňa podania reklamácie. V prípade, že sa tieto  skutočnosti nepotvrdia, reklamácia sa kvalifikuje ako 

n e o p o d s t a t n e n á .
 Ak tieto skutočnosti budú potvrdené, reklamácia sa kvalifikuje ako

       o p o d s t a t n e n á
a dodávateľ pristúpi k riešeniu reklamácie až po odstránení poruchy na vodovodnej prípojke alebo na vnútorných rozvodoch vody odberateľom. Množstvo odvedenej odpadovej vody za čas poruchy na vodovodnej prípojke za meradlom  alebo na vnútorných rozvodoch vody sa určí výpočtom podľa ods. 4.4 tohto článku. Čas poruchy (T) je daný počtom dní odo dňa počiatočného odpočtu z meradla uvedeného v poslednej faktúre, pred uplatnením reklamácie a  dňom odstránenia poruchy. 

4.6.3 AK množstva odvedenej odpadovej vody nie je merané, v prípade podania reklamácie sa môže dodávateľ s odberateľom dohodnúť, že množstvo odvedenej odpadovej vody sa určí podľa krátkodobého merania v trvaní najmenej jedného týždňa počas bežnej produkcie odpadových vôd na dočasnom meracom profile zriadenom na vhodnom mieste kanalizačnej prípojky alebo diferenčným spôsobom dvomi meracími profilmi zriadenými nad a pod zaústením kanalizačnej prípojky do verejnej kanalizácie.  

Písomná dohoda musí obsahovať:

· spôsob realizácie merania, 

· miesto a obdobie merania, 

· odhad výšky nákladov,

· kto bude znášať náklady,

· záväzok odberateľa, že nebude akýmkoľvek spôsobom ovplyvňovať meranie množstva. 

4.7  Výpočet množstva odvedenej odpadovej  vody za čas poruchy meradla

4.7.1  Na účely výpočtu množstva odvedenej odpadovej vody za čas poruchy meradla  vo vlastníctve odberateľa sa rozumie: 

a) čas poruchy meradla (T) počet dní, ktoré uplynú odo dňa posledného poruchou neovplyvneného  odčítania pretečeného množstva ku dňu odstránenia poruchy meradla alebo jeho výmeny,                                                   

b) porovnateľným obdobím (TF) minulého roka obdobie, v ktorom spoplatnené množstvo odvedenej odpadovej vody  bolo z dvoch alebo viac  po sebe nasledujúcich spoplatňovaných období (odpočtových cyklov pretečeného množstva)  v rovnakom kalendárnom období v minulom roku,  
c) nasledujúcim porovnateľným obdobím obdobie, ktoré začína dňom odstránenia poruchy na meradle alebo odo dňa jeho výmeny a  následného prvého odčítania pretečeného množstva,  

d) koeficientom nárastu alebo poklesu priemerného denného vypusteného množstva odpadovej vody, podiel priemerného denného vypusteného množstva  vypočítaného z obdobia poruchou neovplyvneného spoplatneného obdobia stočného a priemerného denného odberu  vypočítaného z porovnateľné- 
      ho obdobia minulého roka. 
4.7.2 Za zmenu vo vypúšťaní odpadových vôd sa považuje ak: 

a) koeficient poklesu denného priemeru vypusteného množstva odpadových vôd je nižší ako 0,7,  

b) koeficient nárastu denného priemeru vypusteného množstva odpadových vôd je vyšší ako 1,3. 

4.7.3Ak nemožno presne určiť množstvo vypúšťaných odpadových vôd za čas poruchy meradla vo vlastníctve odberateľa umiestneného na kanalizačnej  prípojke,  určí sa podľa   § 31 ods. 4 zákona  výpočtom  podľa vzorca: 

QOV = QD . T (m3) kde:

QOV – vypočítané množstvo odvedenej odpadovej   vody za čas poruchy meradla (m3), 

T   -   čas poruchy meradla (počet dni), 

QD  -  denný priemer vypúšťaného množstva odpadovej vody vypočítaný podľa vzorca: 

QD = QFOV / TF   (m3.deň-1) kde:

QFOV - spoplatnené množstvo odvedenej odpadovej vody v porovnateľnom období minulého roka (m3), 

 TF  -  počet dní zo spoplatneného obdobia stočného (odpočtového cyklu), ktorého dátum dňa počiatočného a koncového odpočtu z meradla je uvedený na faktúre z porovnateľného obdobia minulého roka.

4.7.4 Ak ide o nové vypúšťanie alebo o zmenu      

vo vypúšťaní odpadových vôd, podľa 

množstva vypúšťanej odpadovej vody v 

nasledujúcom  porovnateľnom období.   

V tomto prípade denný priemer vypúšťaného  

množstva odpadovej vody QD  (m3.deň-1) sa                  

vypočíta podľa vzorca  QD = QFOV / TF  

s tým, že QFOV  sa určí podľa množstva     odvedenej odpadovej vody v nasledujúcom porovnateľnom období.  

Dodávateľ a odberateľ sa môžu  dohodnúť na určení denného priemeru vypúšťaného množstva odpadovej vody QD  (m3.deň-1) spôsobom uvedeným v ods. 4.6.3.  

4.7 Reklamácia použitej cenovej tarify   vo faktúre

        Ak je pri vyúčtovaní vodného alebo stočného spochybňovaná použitá cenová tarifa alebo ak vznikne chyba použitím nesprávnej cenovej tarify, odberateľ by mal reklamáciu podať pred  uplynutím lehoty splatnosti faktúry (s reklamáciou je spojená nutnosť vrátiť faktúru). Dodávateľ je povinný preveriť použitú účtovanú cenovú tarifu podľa v tom čase platných podmienok pre ich uplatnenie, ktoré sú stanovené vo výnose a rozhodnutí Úradu pre reguláciu sieťových odvetví . V prípade kvalifikovania reklamácie  ako   o p o d s t a t n e n e j, na vrátenú faktúru dodávateľ vyhotoví dobropis  odberateľovi

zašle opravenú faktúru.  

Čl. V 

NÁROKY VYPLÝVAJÚCE ZO ZODPOVEDNOSTI ZA VADY

5.1 V prípade dodávky a odberu pitnej vody, pri ktorej bolo na základe reklamácie jej kvality preukázané, že nespĺňa ukazovatele kvality pitnej vody a ich hygienické limity podľa 

      vyhlášky MŽP SR  č.636/2004 Z. z. má                

      odberateľ právo na poskytnutie zľavy 

      z vodného, pričom výška tejto zľavy bude 

      stanovená individuálne s prihliadnutím na 

      závažnosť vady. 

5.2 V prípade oprávnenej a opodstatnenej reklamácie na vyúčtované množstvo dodanej a odobratej pitnej vody alebo na množstvo odvedenej odpadovej vody  a vrátenia faktúry pred uplynutím jej lehoty splatnosti, bude na túto faktúru vystavený dobropis a zaslaná opravená faktúra. V ostatných prípadoch oprávnených a opodstatnených reklamácií na vyúčtované množstvo, bude uznaná  čiastka finančných prostriedkov vrátená odberateľovi, ak sa dodávateľ a odberateľ nedohodnú inak. 

5.3 V ostatných prípadoch je dodávateľ povinný bez zbytočného odkladu  na vlastné náklady oprávnenú reklamáciu vyriešiť, a to odstránením závadného stavu. 

5.4 Uplatnením nároku zo zodpovednosti za vady zostáva nedotknutá zodpovednosť dodávateľa za škody spôsobené prevádzkovou činnosťou podľa Občianskeho zákonníka. 

Čl. VI 
ZÁVEREČNÉ USTANOVENIA

6.1 Tento Reklamačný poriadok nadobúda

      platnosť dňom 09.10.2006 schválením uznesenia predstavenstva č.67 a účinnosť dňom uvedeným v nariadení  riaditeľa. 

V Martine,  09.10.2006.

............................................................                                             ................................................................

            Ing. Milan Rybár                                                                           Ing. Milan Kolimár

    predseda predstavenstva                                                                   člen predstavenstva  

